CELEX: 62009TN0460
Language: el
Date: 2009-11-16 00:00:00
Title: Υπόθεση T-460/09: Προσφυγή της 16ης Νοεμβρίου 2009 — CheapFlights International κατά ΓΕΕΑ — Cheapflights (Cheapflights)

30.1.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 24/58
            
         Προσφυγή της 16ης Νοεμβρίου 2009 — CheapFlights International κατά ΓΕΕΑ — Cheapflights (Cheapflights)
   (Υπόθεση T-460/09)
   2010/C 24/103
   Γλώσσα του δικογράφου της προσφυγής: η αγγλική
   
      Διάδικοι
   
   
      Προσφεύγουσα: CheapFlights International Ltd (Ballybofey, Ιρλανδία) (εκπρόσωποι: H. Hartwig και A. von Mühlendahl, δικηγόροι)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Cheapflights Ltd (Λονδίνο, Ηνωμένο Βασίλειο)
   
      Αιτήματα της προσφεύγουσας
   
   Η προσφεύγουσα ζητεί από το Γενικό Δικαστήριο:
   
               —
            
            
               να ακυρώσει την απόφαση του τετάρτου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) της 31ης Αυγούστου 2009 στην υπόθεση R 1356/2007-4·
            
         
               —
            
            
               να απορρίψει την προσφυγή που άσκησε η αντίδικος ενώπιον του τμήματος προσφυγών κατά της αποφάσεως του τμήματος ανακοπών του καθού της 22ας Ιουνίου 2007 στη διαδικασία ανακοπής B 806 531·
            
         
               —
            
            
               να καταδικάσει το καθού στα δικαστικά έξοδα, περιλαμβανομένων εκείνων στα οποία υποβλήθηκε η προσφεύγουσα στο πλαίσιο της διαδικασίας ενώπιον του τμήματος προσφυγών· και
            
         
               —
            
            
               να καταδικάσει την αντίδικο ενώπιον του τμήματος προσφυγών στα δικαστικά έξοδα, περιλαμβανομένων εκείνων στα οποία υποβλήθηκε η προσφεύγουσα στο πλαίσιο της διαδικασίας ενώπιον του τμήματος προσφυγών, στην περίπτωση που η αντίδικος ενώπιον του τμήματος προσφυγών παρέμβει στην υπό κρίση υπόθεση.
            
         
      Ισχυρισμοί και κύρια επιχειρήματα
   
   
      Αιτούσα την καταχώριση του κοινοτικού σήματος: Η αντίδικος ενώπιον του τμήματος προσφυγών.
   
      Σήμα προς καταχώριση: Το εικονιστικό σήμα «Cheapflights» για προϊόντα και υπηρεσίες των κλάσεων 9, 16, 35, 38, 39, 41, 42, 43 και 44.
   
      Δικαιούχος του κατά τη διαδικασία ανακοπής αντιταχθέντος σήματος ή σημείου: H προσφεύγουσα.
   
      Αντιταχθέν σήμα ή σημείο: Καταχωρισμένο ως σήμα στην Ιρλανδία εικονιστικό σημείο «CheapFlights» για υπηρεσίες των κλάσεων 35, 36, 38, 39, 41, 42, 43 και 44· αίτηση καταχωρίσεως στην Ιρλανδία του λεκτικού σήματος «CHEAPFLIGHTS» για υπηρεσίες των κλάσεων 35, 39 και 43· καταχωρισμένο ιρλανδικό λεκτικό σήμα «CHEAPFLIGHTS» για υπηρεσίες των κλάσεων 38, 41, 42 και 44· καταχωρισμένο ως σήμα στην Ιρλανδία εικονιστικό σημείο «CheapFlights.ie» για υπηρεσίες των κλάσεων 35, 39, 41, 42 και 43· καταχωρισμένο ως διεθνές σήμα εικονιστικό σημείο «CheapFlights» για υπηρεσίες των κλάσεων 35, 38, 39 και 42.
   
      Απόφαση του τμήματος ανακοπών: Μερική αποδοχή της ανακοπής.
   
      Απόφαση του τμήματος προσφυγών: Ακύρωση της προσβληθείσας αποφάσεως και απόρριψη της ανακοπής στο σύνολό της.
   
      Λόγοι ακυρώσεως: Παράβαση του άρθρου 8, παράγραφος 1, στοιχείο β', του κανονισμού 207/2009 του Συμβουλίου, καθόσον το τμήμα προσφυγών έκρινε εσφαλμένως ότι δεν υπήρχε κίνδυνος συγχύσεως μεταξύ των οικείων σημάτων.